IX. ERANSKINA

HAUTAKETA-IRIZPIDEAK

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**A.- GARAPENERAKO LANKIDETZA PROIEKTUAK (I. KAPITULUA)**

**I.– PROIEKTUAREN EDUKIEN ARABERA: 48 PUNTU.**

1.1.– Proiektuaren bidezkotasuna eta egokitasuna Garapenerako Lankidetzaren Euskal Agentzian indarrean dagoen garapenerako lankidetza-plangintzen esparruari dagokionez eta txertatzen den testuinguruari dagokionez: gehienez 22 puntu.

* Gehienez 3 puntu, ekimena egokia bada dagokion testuinguruaren analisian oinarrituta, eta diagnostikoan identifikatutako premiei erantzuten badie.
  + Puntu 1, xede-biztanleriak esku-hartzearen eremuan duen pobrezia- eta desberdintasun-egoerari buruzko egiturazko azterketa eta/edo interpretazio nahikoa badu.
  + Puntu 1, tokiko erronkek eta arazoek dinamika globalekin duten konexioaren azterketa kritikoa egiten badu.
  + Puntu 1, analisiak gaiarekin eta kokapen geografikoarekin lotutako datu espezifikoak jasotzen baditu.
* 2 puntu, deskribatutako identifikazio-prozesuan xede-biztanleriak aktiboki parte hartu badu eta tokiko bazkidea(k) buru izan ba(dira).
* Gehienez 3 puntu, xede-populazioari dagokionez.
  + 2 puntu, identifikatutako xede-biztanleria, eta bere hautaketa, justifikatuta badaude.
  + Beste puntu 1, ikusezin eta/edo minorizatutako kolektiboak modu esanguratsuan txertatzen badira proiektuan.
* 2 puntu, Garapenerako Lankidetzaren Euskal Agentziak aldez aurretik lagundutako prozesu bat baldin bada, prozesuaren jarraipena egokitzat jotzen bada, eta formularioan behar beste justifikatzen bada.
* Gehienez 12 puntu, esku-hartzea estrategikoa eta egokia bada Garapenerako Lankidetzaren Euskal Agentzian indarrean dagoen garapenerako lankidetza-plangintzen esparruan ezarritako lehentasunen arabera.
  + 4 puntu, proiektua bi sektore hauetako batean kokatzen bada: emakumeen ahalduntzea eta giza eskubideen defendatzaileen babesa.
  + 4 puntu, proiektua Afrikan gauzatzen bada.
  + 4 puntu, ekimena estrategikoa eta egokia dela frogatzen bada, testuinguruari, aliantzei eta/edo eragileei dagokienez.

1.2.– Proiektuaren koherentzia orokorra: gehienez 11 puntu.

* 2 puntu, esku-hartzearen logika deskribatuta badago eta hautatutako esku-hartzeko ekintza/estrategia justifikatzen badu.
* Gehienez 3 puntu, esku-hartzearen logika koherentea bada.
  + 3 puntu, esku-hartze logikak helburu espezifikoa lortzeko behar diren emaitza guztiak barneratzen baditu eta beharrezkoak diren jarduera guztiak definituta badaude.
  + Puntu 1, esku-hartzearen logika koherentea bada, baina helburu espezifikoa lortzeko behar diren emaitzetako bat ez badu edo helburu hori lortzeko beharrezkoak ez diren emaitzak sartzen badira.
* Gehienez 3 puntu, jardueren eta horiek ezartzeko baliabideen artean koherentzia badago.
  + 3 puntu, baldin eta lotura koherentea badago jardueren, bitartekoen eta kostuen, eta elementu horiek aurrekontuan jasotzeko moduaren artean.
  + Puntu 1, jarduerak aurrekontura behar bezala eramaten ez badira, edo esku-hartzearen logikarako beharrezkoak ez diren atalak badaude.
* Gehienez 3 puntu, adierazle zehatzak, neurgarriak eta egiaztagarriak formulatzen badira[[1]](#footnote-1).
  + 3 puntu, baldin eta helburu espezifikoarekiko eta espero diren emaitzekiko adierazle egokiak ezartzen badira; beharrezkoa izango da gutxienez genero-eraginarekin lotutako adierazleren bat jasotzea.
  + 2 puntu, baldin eta helburu espezifikoarekiko edo espero diren emaitzekiko ezarritako adierazleetan zenbait gabezia badaude, eta gutxienez genero-eraginarekin lotutako adierazleren bat jasotzen bada.
  + Puntu 1, adierazle egokiak ezartzen badira soilik emaitzaren baterako edo genero-eraginarekin lotutako adierazlerik jasotzen ez bada.

1.3.– Bideragarritasuna: gehienez 12 puntu.

* Gehienez 4 puntu, proiektua behar bezala ezartzeko baliabide metodologikoak, teknikoak eta instituzionalak daudela frogatzen bada.
  + 4 puntu, proiektua behar bezala ezartzeko baliabide metodologikoak, teknikoak eta instituzionalak daudela frogatzen bada.
  + 2 puntu, proiektua behar bezala inplementatzeko baliabide metodologikoak, teknikoak eta instituzionalak badirela frogatzen bada, baina horietako batzuetan gabeziak daudela identifikatzen bada.
* Puntu 1, ezarritako kronograma Esparru Logikoaren Matrizearekin (ELM) eta aurkeztutako proposamenarekin bat badator.
* Gehienez 3 puntu, proiektua behar bezala inplementatzeko giza baliabide nahikoak daudela frogatzen bada.
  + 3 puntu, proiektua behar bezala ezartzeko giza baliabide egokiak daudela eta erantzukizunak eta funtzioak argi banatzen direla frogatzen bada.
  + Puntu 1, proiektua behar bezala ezartzeko giza baliabide egokiak daudela frogatzen bada, baina erantzukizunen eta funtzioen banaketa argia ez bada.
* Gehienez 2 puntu, ekimena bat badator erakunde eskatzailearen eta tokiko erakundearen indarreko plangintza estrategikoarekin.
  + Puntu 1, ekimena **erakunde eskatzaileare**n indarreko plangintza estrategikoarekin bat badator eta formularioan azalduta badago.
  + Puntu 1, ekimena **toki-erakundearen** indarreko plangintza estrategikoarekin bat badator eta formularioan azalduta badago.
* Gehienez 2 puntu: ebaluazioa.
  + 2 puntu, kanpo-ebaluazioa egitea aurreikusten bada eta aurrekontuan islatuta badago.
  + Puntu 1, barne-ebaluazio espazioak edo ebaluazio mistoa egiteko espazioak ezartzea aurreikusten bada.

1.4.– Denboran eustea: gehienez 3 puntu[[2]](#footnote-2).

* 3 puntu, proiektua amaitu ondoren emaitzak eta helburua mantenduko direla aurreikusten bada.
* Puntu 1, proiektua bukatutakoan proiektuaren helburuari eta emaitzei denboran eusten lagunduko dieten gaitasun, sare edo harremanak ezarrita utziko direla aurreikusten bada.

**II.– PROIEKTUAREN ZEHARKAKO IKUSPEGIEN ARABERA: 34 PUNTU.**

2.1.– **Zeharkakoa: genero-ikuspegia sartzea, eta gizonen eta emakumeen arteko egoera eta posizio desberdinak eraldatzea: gehienez 7 puntu.**

* Diagnostikoa: Puntu 1, xede-biztanleriaren genero-harremanen **azterketa** egina badago, gaian, lurraldean eta esku-hartze zehatzean oinarrituta.
* Esparru Logikoaren Matrizea (EML): gehienez 2 puntu.
  + 2 puntu, ELMan emakumeak **ahalduntzera** eta/edo desberdintasun-arrakalak murriztera bideratutako **helburu** eta/edo **emaitza zehatzak** definitzen badira **Generoa Garapenean** ikuspegiaren barruan.
  + Puntu 1, ELMan emakumeen **bizi-baldintzak hobetzera** bideratutako **helburuak** eta/edo **emaitza zehatzak** definitzen badira, **Emakumeak Garapenean** ikuspegiaren barruan.
* Bideragarritasuna: gehienez 3 puntu.
  + Puntu 1, planteatutako **metodologia** egokia bada emakumeen eta gizonen arteko desberdintasuna ezabatzeko.
  + Puntu 1, **giza baliabideak, baliabide teknikoak, materialak eta instituzionala**k egokiak badira emakumeen eta gizonen arteko desberdintasuna ezabatzeko eta/edo emakumeak ahalduntzeko.
  + Puntu 1, proiektuko ekintzetan **emakumeen parte-hartze aktiboa bermatzeko neurri espezifikoak** sartzen badira.
* Estrategia: Puntu 1, emakumeen eta gizonen arteko desberdintasunak murrizteko estrategia integrala proposatzen bada.

2.2.– **Zeharkakoa: tokiko gaitasunak indartzea: gehienez 7 puntu.**

* Diagnostikoa: Puntu 1, proiektuaren xede diren biztanleen eta/edo haien erakundeen gaitasunei buruzko **diagnostiko** zehatza eta espezifikoa badago.
* Esparru Logikoaren Matrizea: gehienez 2 puntu.
  + 2 puntu, ELMan gaitasun estrategiko-politikoak indartzeko **helburu** eta/edo **emaitza zehatzak** definitzen badira.
  + Puntu 1, ELMan gaitasun teknikoak indartzeko **helburu** eta/edo **emaitza zehatz**ak definitzen badira.
* Bideragarritasuna: gehienez 3 puntu.
  + Puntu 1, planteatutako **metodologia** estrategia abian jartzera eta gaitasunak (teknikoak eta/edo estrategikoak, politikoak) sendotzera bideratzen bada.
  + Puntu 1, **giza baliabideak eta baliabide tekniko, material eta instituzionalak** egokiak badira tokiko gaitasunetan aurrera egiteko (gaitasun tekniko eta/edo estrategiko politikoak).
  + Puntu 1, **banakatutako aurrekontuan** zehazten badira gaitasunak indartzeko (teknikoak edota estrategikoak, politikoak) giza baliabide, eta baliabide tekniko eta material espezifiko horiek.
* Estrategia: Puntu 1, xede-biztanleriaren tokiko gaitasunak sortzeko **estrategia** integrala proposatzen bada.

2.3.– **Zeharkakoa: parte-hartze prozesuak sortzea: gehienez 5 puntu.**

* Diagnostikoa: Puntu 1, xede-biztanleriak (aniztasunetik abiatuta) lehendik dauden erabakiguneetan zenbateko parte-hartzea duen aztertzen duen **azterketa** zehatza eta espezifikoa baldin badago, eta betiere honako bi alderdi hauetatik bat, gutxienez, biltzen badu:

a) esku-hartze eremuan (instituzionala, publikoa, tradizionala, alternatiboa eta abar), lehendik dauden parte hartzeko eta/edo erabakiak hartzeko espazioen azterketa.

b) xede-biztanleriaren eta/edo elkarte komunitarioen parte hartzeko eta/edo erabakiak hartzeko espazioen azterketa.

* Esparru logikoaren matrizea: gehienez 3 puntu.
  + Puntu 1, erabakiak hartzeko guneetan xede-biztanleriaren parte-hartze aktiboa eta kalitatezkoa hobetuko duten **helburu** eta/edo **emaitza zehatzak** definitzen badira.
  + Puntu 1, xede-biztanleriak erabakiak hartzeko guneetan parte-hartze aktiboa eta kalitatezkoa izateko **jarduera** zehatzak definitzen badira.
  + Puntu gehigarri 1, xede-biztanleriaren barnean dauden kolektibo ikusezinen parte-hartze aktiboa bermatzeko neurri zehatzak barneratzen badira.
* Estrategia: Puntu 1, **estrategia** integrala proposatzen bada xede-biztanleriak ordezkaritzako eta erabakitzeko instantzia estrategikoetan parte har dezan.

2.4.– **Zeharkakoa: elkartea indartzea: gehienez 5 puntu.**

* Diagnostikoa: Puntu 1, proiektuaren esku-hartze eremuan dauden erakunde eta elkarte-sareei buruzko **azterketa** zehatz eta espezifikoa baldin badago.
* Esparru Logikoaren Matrizea: gehienez 3 puntu.
  + Puntu 1, erakundeak sustatzeko **helburu** eta/edo **emaitza zehatzak** definitzen badira.
  + Puntu 1, erakundeak indartzeko **jarduera** zehatzak planteatzen badira.
  + Beste puntu 1, eskualdean eta globalki agenda global baten inguruan **egituratzeko jarduerak** izanez gero.
* Estrategia: Puntu 1, **estrategia** integrala proposatzen bada elkartea eta/edo elkarteak indartzearren.

2.5.– **Zeharkakoa: eskubideen ikuspegia: gehienez 5 puntu**.

* Diagnostikoa: gehienez 2 puntu.
  + 2 puntu, honako atal hauek barne hartzen dituen azterketa bat badago: a) proiektuan landuko d(ir)en eskubide(ar)en egoerari buruzko azterketa; b) proiektuan landuko d(ir)en eskubideari/eskubideei buruzko tokiko-nazioko-eskualdeko-nazioarteko legeriaren azterketa; c) eskubideen titularren eta betebeharren titularren identifikazioa, baita haien gaitasunena ere.
  + Puntu 1, aipatutako ataletatik gutxienez 2 barnean hartzen baditu.
* Esparru Logikoaren Matrizea: gehienez 2 puntu.
  + Puntu 1, eskubideen titularren (defentsa eta galdagarritasuna) eta/edo betebeharren titularren (errespetua, babesa eta sustapena) gaitasunak indartuko dituzten **helburu** eta/edo **emaitza zehatzak** definitzen badira.
  + Puntu 1, eskubideen titularren eta/edo betebeharren titularren gaitasunak indartzeko **jarduera zehatzak** definitzen badira.
* Estrategia: Puntu 1, **estrategia** integrala proposatzen bada eskubideen titularrak galdagarritasunean indartzeko eta/edo betebeharren titularrak betetze horren bermean indartzeko.

2.6.– **Zeharkakoa: jasangarritasun ekologikoa: gehienez 5 puntu.**

* Diagnostikoa: Puntu 1, xede-biztanleriaren ingurunearen ingurumen-egoerari buruzko **azterketa** zehatza badago.
* Esparru Logikoaren Matrizea: gehienez 2 puntu.
  + Puntu 1, jasangarritasun ekologikoaren aldeko **helburu** eta/edo **emaitza zehatzak** definitzen badira.
  + Puntu 1, jasangarritasun ekologikoaren aldeko **jarduera zehatzak** definitzen badira.
* Estrategia: Puntu 1, ingurunearen ingurumen-egoera hobetuko duen **estrategia** integral bat planteatzen bada.
* Puntu 1, proiektuko jardueren **eragin negatiboa prebenitzeko eta arintzeko neurriak** badaude.

**III.– Euskal erakunde eskatzailearekin edo EAEko ORDEZKARITZAREKIN LOTUTAKO ALDERDIAK: 9 puntu.**

3.1.– **Oinarri soziala**: gehienez 3 puntu (partzuergo burua).

* Puntu 1, EAEn 200 bazkide baino gehiago baditu.
* Puntu 1, EAEn 10 bazkide baino gehiago baditu.
* Puntu 1, EAEko lankidetza arloko koordinakunde edo sare batean parte hartzen badu, betiere erakunde horrek jokabide-kodea badu eta dagokion jarraipen-batzordeak zigorrik ezarri ez badio.

3.2.– **Esperientzia**: gehienez 2 puntu (partzuergo burua).

* 2 puntu, baldin eta proiektuaren gaian proiektu bi gauzatzeko finantzazioa lortu badu, gutxienez, deialdiaren aurreko bost urte naturaletan (2017-2021).
* Puntu 1, baldin eta proiektuaren gaian proiektu bat gauzatzeko finantzazioa lortu badu, gutxienez, deialdiaren aurreko bi urte naturaletan (2020-2021).

3.3.– **Erakunde eskatzailearen eta tokikoaren arteko aurreko harremana**: gehienez 2 puntu (partzuergo burua).

* 2 puntu, baldin eta euskal erakundeak tokiko-erakundearekin bi proiektu gauzatzeko finantzazioa lortu badu deialdiaren aurreko bost urte naturaletan (2017-2021).
* Puntu 1, baldin eta euskal erakundeak tokiko-erakundearekin proiektu bat gauzatzeko finantzazioa lortu badu deialdiaren aurreko bi urte naturaletan (2020-2021).

3.4.– **Genero ikuspegia erakunde arloan sartzea**: Puntu 1 (partzuergo burua).

* Puntu 1, erakundeak genero-ekitatearen aldeko indarreko ekintza-plan estrategikoa badu.

3.5.– **Erakunde eskatzaileen arteko partzuergoa**: Puntu 1, proiektua parte-hartze esanguratsua duten erakunde eskatzaileen partzuergo batek gauzatzen badu.

**IV.– Tokiko erakundearekin lotutako alderdiak[[3]](#footnote-3): 9 puntu.**

4.1.– **Esperientzia**: gehienez 3 puntu (partzuergoko onena).

* 3 puntu, baldin eta proiektuaren gaian hiru proiektu gauzatzeko finantzazioa lortu badu, gutxienez, deialdiaren aurreko bost urte naturaletan (2017-2021).
* Puntu 1, baldin eta proiektuaren gaian proiektu bat gauzatzeko finantzazioa lortu badu, gutxienez, deialdiaren aurreko bi urte naturaletan (2020-2021).

4.2.– **Tokiko erakundearen harremana xede-biztanleriarekin**: gehienez 3 puntu (partzuergoko onena).

* 3 puntu, toki-erakundeak egiaztatzen badu proiektuaren xede den biztanleriarekin hiru proiektu gauzatzeko finantzazioa lortu badu, gutxienez, deialdiaren aurreko bost urte naturaletan (2017-2021).
* Puntu 1, toki-erakundeak egiaztatzen badu proiektuaren xede den biztanleriarekin proiektu bat gauzatzeko finantzazioa lortu badu, gutxienez, deialdiaren aurreko bi urte naturaletan (2020-2021).

4.3.– **Genero-ikuspegia erakunde-arloan sartzea**: gehienez 2 puntu (partzuergoko onena).

* Puntu 1, tokiko erakundeak indarreko genero-politika bat badu.
* Puntu 1, erakundea erakunde feminista bada.

4.4.– **Tokiko erakundeen arteko partzuergoa**: Puntu 1, proiektua parte-hartze esanguratsua duten erakunde eskatzaileen partzuergo batek gauzatzen badu.

**B.- GARAPEN PRODUKTIBOKO, PRESTAKUNTZAKO ETA LAGUNTZA TEKNOLOGIKOKO PROIEKTUAK (II. KAPITULUA)**

**I.– PROIEKTUAREN EDUKIEN ARABERA: 49 PUNTU.**

1.1. – Proiektuaren bidezkotasuna eta egokitasuna Garapenerako Lankidetzaren Euskal Agentzian indarrean dagoen lankidetza-plangintzen esparruari dagokionez eta txertatzen den testuinguruari dagokionez: gehienez 22 puntu.

* Gehienez 3 puntu, ekimena egokia bada dagokion testuinguruaren analisiari dagokionez, eta diagnostikoan identifikatutako premiei erantzuten badie.
  + Puntu 1, xede-biztanleriaren pobrezia- eta desberdintasun-egoeraren egiturazko azterketa eta/edo interpretazio nahikoa badu.
  + Puntu 1, analisiak xede-biztanleriaren gaiari eta kokapen geografikoari buruzko datu espezifikoak baditu.
  + Puntu 1, proiektuaren xede diren tokiko erronka eta arazoek dinamika globalekin duten konexioaren azterketa kritikoa egiten baldin badu.
* 2 puntu, xede-biztanleriak identifikazio-prozesuan parte-hartze aktiboa izan badu eta, hala badagokio, tokiko erakunde bazkideak gidatu badu prozesu hori.
* Gehienez 3 puntu, xede-populazioari dagokionez.
  + Puntu 1, identifikatutako xede-biztanleria, eta bere hautaketa, justifikatuta badaude.
  + Puntu 1, xede-biztanleriak ahalmen biderkatzailea badu.
  + Beste puntu 1, ikusezin eta/edo minorizatutako kolektiboak modu esanguratsuan txertatzen badira proiektuan.
* 2 puntu, Garapenerako Lankidetzaren Euskal Agentzia aldez aurretik lagundutako prozesu bat baldin bada, prozesuaren jarraipena egokitzat jotzen bada eta formularioan behar beste justifikatzen bada.
* Gehienez 12 puntu, esku-hartzea estrategikoa eta egokia bada Garapenerako Lankidetzaren Euskal Agentzian indarrean dagoen garapenerako lankidetza-plangintzen esparruan ezarritako lehentasunen arabera.
  + 2 puntu, proiektua bi sektore hauetako batean kokatzen bada: emakumeen ahalduntzea eta giza eskubideen defendatzaileen babesa.
  + Gehienez 4 puntu, esku-hartzeak Afrikarekin zerikusia badu:
    - 4 puntu, proiektua Afrikan gauzatzen bada.
    - 2 puntu, proiektuak Afrikarekin eta/edo Afrikako pertsonen erakundeekin artikulazio esanguratsuak sortzen baditu.
  + 2 puntu, ekimena testuinguruari dagokionez bidezkoa, estrategikoa eta egokia dela frogatzen bada.
  + Gehienez 2 puntu, esku-hartzeak dinamika lokalak eta globalak lotzeko bidean aurrera egiten badu.
    - Puntu 1, xede-biztanleriak testuinguru lokala eta globala kritikoki interpretatzeko duen gaitasuna garatzea ahalbidetzen duten jarduerak planteatzen badira.
    - Puntu 1, proposatutako jardueren xedea bada hainbat eragileren artean sareak sustatzea eta agenda global baten inguruan eskualde/mundu mailako egituratzea egitea, esperientziak partekatzea eta lankidetza espezifikoak zehaztea ahalbidetuko duten espazioak sortzeko.
  + 2 puntu, proiektuak erantzunkidetasuna sustatzen badu, lankidetza-arloan tradizionalak ez diren Euskadiko eragileak modu esanguratsuan mugiarazita.

1.2.– Proiektuaren koherentzia orokorra: gehienez 11 puntu.

* 2 puntu, esku-hartzearen logika deskribatuta badago eta hautatutako esku hartzeko estrategia justifikatzen badu.
* Gehienez 3 puntu, esku-hartzearen logika koherentea baldin bada.
  + 3 puntu, esku-hartze logikak helburu espezifikoa lortzeko behar diren jarduera guztiak barneratzen baditu, eta beharrezkoak diren jarduera guztiak definituta badaude.
  + Puntu 1, esku-hartzearen logika koherentea bada, baina helburu espezifikoa lortzeko behar diren emaitzetako bat ez badu edo helburu hori lortzeko beharrezkoak ez diren emaitzak sartzen badira.
* Gehienez 3 puntu, jardueren eta horiek ezartzeko baliabideen artean koherentzia badago.
  + 2 puntu, baldin eta lotura koherentea badago jardueren, bitartekoen eta kostuen, eta elementu horiek aurrekontuan biltzeko moduaren artean.
  + Puntu 1, jarduerak aurrekontura behar bezala eramaten ez badira, edo eskuhartzearen logikarako beharrezkoak ez diren atalak badaude.
  + Beste puntu 1, ekonomia sozial eta solidarioko baliabideak erabiltzen badira.
* Gehienez 3 puntu, adierazle zehatzak, neurgarriak eta egiaztagarriak formulatzen badira[[4]](#footnote-4).
  + 3 puntu, baldin eta helburu espezifikoarekiko eta espero diren emaitzekiko adierazle egokiak ezartzen badira; beharrezkoa izango da gutxienez genero-eraginarekin lotutako adierazleren bat jasotzea.
  + 2 puntu, baldin eta helburu espezifikoarekiko edo espero diren emaitzekiko ezarritako adierazleetan zenbait gabezia badaude, eta gutxienez genero-eraginarekin lotutako adierazleren bat jasotzen bada.
  + Puntu 1, adierazle egokiak ezartzen badira soilik emaitzaren baterako edo genero-eraginarekin lotutako adierazlerik jasotzen ez bada.

1.3.– Bideragarritasuna: gehienez 13 puntu.

* Gehienez 2 puntu, proiektua behar bezala ezartzeko baliabide metodologikoak, teknikoak eta instituzionalak daudela frogatzen bada.
  + 2 puntu, proiektua behar bezala ezartzeko baliabide teknikoak eta instituzionalak daudela frogatzen bada.
  + Puntu 1, proiektua behar bezala inplementatzeko baliabide metodologikoak, teknikoak eta instituzionalak badirela frogatzen bada, baina horietako batzuetan gabeziak daudela identifikatzen bada.
* Gehienez 3 puntu, proiektua behar bezala inplementatzeko baliabide metodologikoak daudela frogatzen bada.
  + Puntu 1, xede-biztanleriarekiko egokitzapen metodologikoa badago.
  + Puntu 1, aurreikusitako jarduerekiko egokitzapen metodologikoa badago.
  + Puntu 1, planteatutako metodologia egokia bada komunikazio horizontala sustatzeko eta jakintzaren dekolonialtasuna sustatzeko.
* Puntu 1, ezarritako kronograma Esparru Logikoaren Matrizearekin eta aurkeztutako proposamenarekin bat badator
* Gehienez 3 puntu, proiektua behar bezala inplementatzeko giza baliabide nahikoak daudela frogatzen bada, bai Euskadin bai lurraldeetan.
  + 3 puntu, giza baliabideek proiektua behar bezala ezartzeko gaitasun nahikoa dutela eta erantzukizunak eta funtzioak argi banatzen direla frogatzen bada.
  + Puntu 1, proiektua behar bezala ezartzeko giza baliabide egokiak daudela frogatzen bada, baina erantzukizunen eta funtzioen banaketa argia ez bada.
* Gehienez 2 puntu, ekimena erakunde eskatzailearen eta, hala badagokio, tokiko erakunde bazkidearen indarreko plangintza estrategikoarekin bat badator.
  + Puntu 1, ekimena erakunde eskatzailearen indarreko plangintza estrategikoarekin bat badator eta formularioan azalduta badago.
  + Puntu 1, ekimena tokiko erakunde bazkideak indarrean duen plangintza estrategikoarekin bat badator eta formularioan azalduta badago.
* Gehienez 2 puntu: etengabeko ikaskuntza.
  + Puntu 1, egindako jarduerak jakinaraztea eta xedeen eta adierazleen jarraipena egitea planteatzen bada, aurrerapen eta zailtasunei dagokienez, xede-biztanleriarekin.
  + Puntu 1, ebaluazioen edo sistematizazioen bidez ikaskuntzak sortzeko espazioen eta uneen aurreikuspena badago eta sortutako ikaskuntzen komunikazio- eta hedapen-estrategia bat badago.

1.4.– Denboran eustea: gehienez 3 puntu[[5]](#footnote-5).

* 3 puntu, proiektua amaitu ondoren emaitzak eta helburua mantenduko direla aurreikusten bada.
* Puntu 1, proiektua bukatutakoan proiektuaren helburuari eta emaitzei denboran eusten lagunduko dieten gaitasun, sare edo harremanak ezarrita utziko direla aurreikusten bada.

**II. – PROIEKTUAREN ZEHARKAKO IKUSPEGIEN ARABERA: 33 PUNTU.**

2.1.– **Zeharkakoa: genero-ikuspegia sartzea, eta gizonen eta emakumeen arteko egoera eta posizio desberdinak eraldatzea: gehienez 7 puntu.**

* Diagnostikoa: Puntu 1, xede-biztanleriaren genero-harremanen azterketa egina badago, gaian, lurraldean eta esku-hartze zehatzean oinarrituta.
* Esparru Logikoaren Matrizea (ELM): gehienez 2 puntu.
  + Puntu 1, ELMan sexu- eta/edo genero-desberdintasunen arrakala murrizten laguntzen duten emaitza eta/edo jarduera esanguratsuak badaude.
  + Puntu 1, ELMan genero-ikuspegia txertatzen laguntzen duten emaitza eta/edo jarduera esanguratsuak badaude.
* Bideragarritasuna: gehienez 3 puntu.
  + Puntu 1, planteatutako metodologia egokia bada emakumeen eta gizonen arteko desberdintasuna ezabatzeko.
  + Puntu 1, giza baliabideak, baliabide teknikoak, materialak eta instituzionalak egokiak badira emakumeen eta gizonen arteko desberdintasuna ezabatzeko eta/edo emakumeak ahalduntzeko.
  + Puntu 1, proiektuko ekintzetan emakumeen parte-hartze aktiboa bermatzeko neurri espezifikoak sartzen badira.
* Estrategia: Puntu 1, emakumeen eta gizonen arteko desberdintasunak murrizteko estrategia integrala proposatzen bada.

2.2.– **Zeharkakoa: tokiko gaitasunak indartzea: gehienez 10 puntu.**

* Diagnostikoa: gehienez 2 puntu, proiektuaren xede diren biztanleen eta/edo haien erakundeen gaitasunei eta kalteberatasunei buruzko diagnostiko zehatza eta espezifikoa badago.
  + 2 puntu, xede-biztanleriaren gaitasunak eta ahuleziak modu zehatzean eta espezifikoan identifikatzen badira, eta analisia xede-populazioa osatzen duten pertsona-talde/-tipologien arabera zehazten bada.
  + Puntu 1, xede-biztanleriaren gaitasunak eta ahuleziak identifikatzen badira, baina analisia ez bada behar bezain zehatza eta espezifikoa.
* Esparru Logikoaren Matrizea: gehienez 2 puntu.
  + 2 puntu, ELMan gaitasun tekniko eta/edo estrategiko politikoak indartzeko helburu eta/edo emaitza zehatzak eta ondo definituak badaude.
  + Puntu 1, ELMan gaitasun tekniko eta/edo estrategiko politikoak indartzea helburu duten jarduerak ondo zehaztuta badaude.
* Bideragarritasuna: gehienez 4 puntu.
  + Puntu 1, planteatutako metodologia estrategia abian jartzera eta gaitasunak (teknikoak eta/edo estrategikoak, politikoak) sendotzera bideratzen bada.
  + Puntu 1, giza baliabideak eta baliabide teknikoak, materialak eta instituzionalak egokiak badira tokiko gaitasunetan aurrera egiteko (gaitasun tekniko eta/edo estrategikoak, politikoak).
  + Puntu 1, proiektuan parte hartzen duten hegoaldeko zein iparraldeko erakunde/instantzia gaitzaileak deskribatzen badira eta haiek proiektuaren garapenari egindako ekarpenak argudiatzen badira, metodologiari edo gaiari dagokionez.
  + Puntu 1, banakatutako aurrekontuan zehazten badira gaitasunak indartzeko (teknikoak edota estrategikoak, politikoak) giza baliabideak, eta baliabide tekniko eta material espezifiko horiek.
* Ahalmen biderkatzailea: Puntu 1, ekimenaren esparruan indartutako gaitasunak praktikan jartzeko eta erantzuteko tresnak eta proposamenak ematen badira.
* Estrategia: Puntu 1, xede-biztanleriaren gaitasunak sortzeko estrategia integral bat planteatzen bada.

2.3.– **Zeharkakoa: parte hartzeko prozesuak sortzea: gehienez 4 puntu.**

* Diagnostikoa: Puntu 1, xede-biztanleriak kide diren antolakunde/erakundeetan eta/edo beren erkidego/udalerrietan duen partaidetza-mailari buruzko azterketa zehatza eta espezifikoa badago.
* Esparru Logikoaren Matrizea: gehienez 2 puntu.
  + Puntu 1, erabakiak hartzeko guneetan xede-biztanleriaren parte-hartze aktiboa eta kalitatezkoa hobetuko duten helburu eta/edo emaitza zehatzak definitzen badira.
  + Puntu 1, parte-hartze aktiboa sustatzen duten jarduerak planteatzen badira.
* Estrategia: Puntu 1, estrategia integrala proposatzen bada xede-biztanleriak proiektuaren garapenaren fase guztietan parte har dezan.

2.4. – **Zeharkakoa: erakundea indartzea: gehienez 4 puntu**.

* Diagnostikoa: Puntu 1, xede-biztanleriaren kokapen geografikoan dauden antolakundeei/erakundeei eta elkarte-ehunari buruzko azterketa zehatza eta espezifikoa badago.
* Esparru Logikoaren Matrizea: gehienez 2 puntu.
  + Puntu 1, elkarteak/erakundeak indartzeko helburuak eta/edo emaitza zehatzak definitzen badira.
  + Puntu 1, elkarteak/erakundeak indartzeko jarduerak planteatzen badira.
* Estrategia: Puntu 1, elkartea(k) eta/edo erakundea(k) indartzeko estrategia integrala planteatzen bada.

2.5.– **Eskubideen ikuspegia: gehienez 4 puntu.**

* Diagnostikoa: gehienez 2 puntu.
  + 2 puntu, honako atal hauek bilduko dituen azterketa bat badago: a) proiektuan landuko d(ir)en eskubide(ar)en egoerari buruzko azterketa; b) proiektuan landuko d(ir)en eskubideari/eskubideei buruzko tokiko-nazioko-eskualdeko-nazioarteko legeriaren azterketa; c) eskubideen titularren eta betebeharren titularren identifikazioa, baita haien gaitasunena ere.
  + Puntu 1, aipatutako ataletatik gutxienez 2 barnean hartzen baditu.
* Esparru Logikoaren Matrizea: Puntu 1, helburu eta/edo emaitza zehatzak definitzen badira eskubideen (defentsa eta galdagarritasuna) titularren eta/edo betebeharren (errespetua, babesa eta sustapena) titularren gaitasunak indartzearren.
* Estrategia: Puntu 1, estrategia integrala proposatzen bada eskubideen titularrak galdagarritasunean indartzeko eta/edo betebeharren titularrak betetze horren bermean indartzeko.

2.6.– **Zeharkakoa: jasangarritasun ekologikoa: gehienez 4 puntu.**

* Diagnostikoa: Puntu 1, xede-biztanleriaren ingurunearen ingurumen-egoerari buruzko azterketa zehatza badago.
* Esparru Logikoaren Matrizea: Puntu 1, jarduera zehatzak definitzen badira jasangarritasun ekologikoaren alde.
* Estrategia: Puntu 1, ingurunearen ingurumen-egoera hobetuko duen estrategia integral bat planteatzen bada.
* Puntu 1, proiektuko jardueren eragin negatiboa prebenitzeko eta arintzeko neurriak badaude.

**III.– Euskal erakunde eskatzailearekin edo Euskadiko ordezkaritzarekin lotutako alderdiak: 9 puntu.**

3.1.– **Esperientzia**: gehienez 2 puntu (partzuergo burua).

* 2 puntu, baldin eta proiektuaren gaian proiektu bi gauzatzeko finantzazioa lortu badu, gutxienez, deialdiaren aurreko bost urte naturaletan (2017-2021).
* Puntu 1, baldin eta proiektuaren gaian proiektu bat gauzatzeko finantzazioa lortu badu, gutxienez, deialdiaren aurreko bi urte naturaletan (2020-2021).

3.2.– **Erakunde eskatzailearen eta toki-erakundearen arteko baterako lan-esperientzia, halakorik badago**: gehienez 3 puntu (partzuergo burua).

* 2 puntu, baldin eta euskal erakundeak tokiko erakundearekin bi proiektu gauzatzeko finantzazioa lortu badu deialdiaren aurreko bost urte naturaletan (2017-2021).
* Puntu 1, baldin eta euskal erakundeak tokiko erakundearekin proiektu bat gauzatzeko finantzazioa lortu badu deialdiaren aurreko bi urte naturaletan (2020-2021).
* Beste puntu 1, konfiantzazko harremana, elkar ezagutzea eta baterako lanerako aukerak dituela egiaztatzen badu.

3.3.– **Parte-hartzea eta lotura**: Puntu 1 (partzuergo burua).

* Puntu 1, proiektuarekin gaikako lotura duen nazioarteko koordinakunde, sare edo mugimenduren batean parte hartzen badu.

3.4.– **Genero ikuspegia erakunde arloan sartzea**: Puntu 1 (partzuergo burua).

* Puntu 1, erakunde eskatzaileak genero-berdintasuna lortzeko ekintza-plan estrategiko bat badu.

3.5.– **Erakunde eskatzaileen arteko partzuergoa**: gehienez 2 puntu.

* Puntu 1, proiektua partaidetza esanguratsua duten erakunde eskatzaileen partzuergo batek gauzatzen badu.
* Beste puntu 1, partzuergoan Euskadiko eragile ez-tradizional bat sartzen bada lankidetzaren arloan.

**IV.– Tokiko erakunde BAZKIDEAREKIN lotutako alderdiak (hala badagokio)[[6]](#footnote-6): 9 puntu.**

4.1.– **Esperientzia**: gehienez 3 puntu (partzuergoko onena).

* 3 puntu, baldin eta proiektuaren gaian hiru proiektu gauzatzeko finantzazioa lortu badu, gutxienez, deialdiaren aurreko bost urte naturaletan (2017-2021).
* Puntu 1, baldin eta proiektuaren gaian proiektu bat gauzatzeko finantzazioa lortu badu, gutxienez, deialdiaren aurreko bi urte naturaletan (2020-2021).

4.2.– **Tokiko erakunde bazkideak xede-biztanleriarekin batera izandako lan-esperientzia**: gehienez 3 puntu (partzuergoaren onena).

* 3 puntu, toki-erakundeak egiaztatzen badu proiektuaren xede den biztanleriarekin hiru proiektu gauzatzeko finantzazioa lortu badu, gutxienez, deialdiaren aurreko bost urte naturaletan (2017-2021).
* Puntu 1, toki-erakundeak egiaztatzen badu proiektuaren xede den biztanleriarekin proiektu bat gauzatzeko finantzazioa lortu badu, gutxienez, deialdiaren aurreko bi urte naturaletan (2020-2021).

4.3.– **Genero-ikuspegia erakunde-arloan sartzea**: gehienez 2 puntu (partzuergoko onena).

* Puntu 1, tokiko erakunde bazkideak indarreko genero-politika badu.
* Puntu 1, tokiko erakunde bazkidea erakunde feminista bada.

4.4.– **Tokiko erakunde bazkideen arteko partzuergoa**: Puntu 1, proiektua partaidetza esanguratsua duten erakundeen partzuergo batek gauzatzen badu.

**C.- GARAPENERAKO HEZKUNTZA PROIEKTUAK (III. KAPITULUA)**

**I.– PROIEKTUAREN EDUKIAK: gehienez 50 puntu.**

**1.1.- Egokitasuna: gehienez 17 puntu.**

1.1.1.- Proiektuaren bidezkotasuna eta egokitasuna Garapenerako Lankidetzaren Euskal Agentzian indarrean dagoen garapenerako lankidetza-plangintzen esparruari dagokionez eta **(H)ABIAN 2030** arauari dagokionez: gehienez 11 puntu.

* Ekimena estrategikoa eta egokia bada, indarrean dagoen garapenerako lankidetza-plangintzen esparruaren arabera (gehienez 5 puntu).
* 2 puntu, lehentasun sektorialak sustatzen laguntzen badu: emakumeen ahalduntzea edo giza eskubideen defendatzaileak babestea.
* Puntu 1, Afrikarekin edo Afrikako pertsonen erakundeekin artikulazioak sortzen baditu.
* 2 puntu, lehentasunezko gaiak lantzen baditu: giza eskubideen babesa, sexu- eta genero-dibertsitatea, gatazkak eraldatzea eta bakegintza, ekonomia solidarioaren eredua, enpresak eta giza eskubideak, erosketa publiko arduratsua, komunikazio hezitzailea, hezkuntza inklusiboa, teknologia egokia eta ingurumena.
* Ekimena estrategikoa eta egokia bada **(H)ABIAN 2030** arauaren arabera (gehienez 6 puntu).
* 2 puntu, herritartasun global iraunkor eta ekitatiboko alternatibak bilatzen eta eraikitzen dituzten subjektuei laguntzen bazaie.
* 2 puntu, tradizionalak ez diren eragileak modu esanguratsuan sartzen badira: zentro teknologikoak, elkargo profesionalak, gizarte-mugimenduak (feminista, ekologista, internazionalista …), kultura-erakundeak, giza eskubideen erakundeak, sexu- eta ingurumen-aniztasuna, migratzaileen erakundeak, produkzio-sektore soziala eta unibertsitateak.
* 2 puntu, hezkuntza-proposamenetan pedagogia kritikoak, parte-hartzaileak eta sozio afektiboak bultzatzen badira, baita hainbat ikuspegi ere: kulturartekoa, feminista eta bizitzaren jasangarritasunari dagokiona, aniztasunak kudeatzekoa, zapalkuntzen intersekzionalitateari dagokiona.

1.1.2.- Egokia xede-biztanleriari dagokionez: gehienez 3 puntu.

* Puntu 1, desberdintasunaren kausen azterketa badu eta xede-biztanleriaren testuinguruaren azterketarekin lotzen bada.
* Puntu 1, xede-biztanleriarentzat egokia bada, haren gaitasunen eta kalteberatasunetatik abiatzen delako.
* Puntu 1, herritarrentzako jarduera-ekimen zehatzak proposatzen badira, alternatibak eraikitzen eta praktikan jartzen inplikatzeko.

1.1.3.- Egokia erakunde aliatuei dagokienez: gehienez 3 puntu.

* Puntu 1, proiektuaren garapenari egindako ekarpenak deskribatzen eta argudiatzen badira, metodologiari edo gaiari dagokionez.
* Puntu 1, gutxiengo bihurtutako kolektiboengana, egoera ahulean dauden kolektiboengana edo iristeko zailak diren kolektiboengana (dibertsitate funtzionala, sexuari, adinari, erlijioari, jatorriari edo kulturari... lotutako dibertsitatea) iristeko gaitasuna baldin badute.
* Puntu 1, biderkatzeko gaitasuna badute (proiektuaren irismena indartzeko dituzten mekanismoen eta bitartekoen berri ematen da).

**1.2.- Koherentzia: gehienez 12 puntu.**

1.2.1.- Proiektuaren koherentzia orokorra: gehienez 6 puntu.

* Gehienez 3 puntu, esku-hartzearen logika koherentea bada.
* 3 puntu, esku-hartze logikak helburu espezifikoa lortzeko behar diren emaitza guztiak eta jarduera guztiak barneratzen baditu, eta jarduera horiek definituta badaude.
* Puntu 1, esku-hartzearen logika koherentea bada, baina helburu espezifikoa lortzeko behar diren emaitzetako bat ez badu edo helburu hori lortzeko beharrezkoak ez diren emaitzak sartzen badira.
* Adierazle egokiak eta nahikoak[[7]](#footnote-7): gehienez 3 puntu.
* Puntu 1. Oinarrizko lerroa baldin badu.
* 2 puntu. Aldaketa-adierazle kuantitatibo eta kualitatiboak baldin baditu, zehatzak, neurgarriak eta egiaztagarriak.
* Puntu 1. Hezkuntza-jardunbideetako aldaketekin lotuta baldin badaude, betiere proiektuaren proposamen metodologikoei jarraikiz.
* Puntu 1. Pertsonengan eta kolektiboengan aldaketak lortzearekin lotuta baldin badaude, dela ezagutzen sorreran eta aplikazioan, dela jarrera edo ohituretan.

1.2.2.- Koherentzia aurrekontuan eta kronograman: gehienez 3 puntu.

* 2 puntu, partidak orekatuta badaude, proiektuaren edukien arabera.
* Puntu 1, ezarritako kronograma bat badator aurkeztutako proposamenarekin eta ELMarekin.

1.2.3.- Koherentzia plangintzekiko: gehienez 3 puntu.

* Puntu 1, ekimena **erakunde eskatzailearen** indarreko plangintza estrategikoarekin bat badator eta formularioan azalduta badago.
* Puntu 1, proiektua Eusko Jaurlaritzaren indarreko plan sektorialen barruan badago eta formularioan azalduta badago.
* Puntu 1, proiektua garapenerako nazioarteko agendaren barruan badago (erakundeen edo gizarte-mugimenduen agendan) eta formularioan azalduta badago.

**1.3.- Bideragarritasuna: 13 puntu.**

1.3.1.- Bideragarritasuna, lortu nahi diren aldaketei dagokienez: gehienez 2 puntu.

* Puntu 1, xede-biztanleriarengan lortu nahi diren aldaketa zehatzak eta aldaketaren kontakizuna aurkezten badira.
* Puntu 1, erakunde eskatzailearen, erakunde aliatuen edo xede-biztanleriaren hezkuntza-praktiketan edo hezkuntza-ikuspegian aldaketak planteatzen badira.

1.3.2.- Baliabideen bideragarritasuna: gehienez 3 puntu.

* 2 puntu, proiektuan ezartzeko giza baliabide egokiak daudela frogatzen bada eta erantzukizunak eta funtzioak argi banatzen badira.
* Puntu 1, proiektuan ezartzeko giza baliabide egokiak daudela frogatzen bada, baina erantzukizunen eta funtzioen banaketa argia ez bada.
* Beste puntu 1 proiektuan ezartzeko baliabide teknikoak eta instituzionalak daudela frogatzen bada.

1.3.3.- Bideragarritasun metodologikoa eta irisgarritasuna: gehienez 4 puntu.

* 2 puntu, xede-biztanleriarekiko egokitzapen metodologikoa badago.
* 1 puntu, aurreikusitako jarduerekiko egokitzapen metodologikoa badago.
* Puntu 1, proiektuan sortutako baliabideen (argitalpenak, materialak, etab.) eskuragarritasuna aurreikusten bada.

1.3.4.- Bideragarritasuna etengabeko ikaskuntzari dagokionez: gehienez 4 puntu.

* Jarraipenerako eta etengabeko ikaskuntzarako mekanismoak aurreikusten dira: gehienez 2 puntu.
* Puntu 1, egindako jarduketak xede-biztanleriari komunikatzea aurreikusten bada, aurrerabideari eta zailtasunei dagokienez, baita proposatutako xede eta adierazleen jarraipena egitea ere.
* Puntu 1, proiektua ez ezik, proiektuan sortzen diren baliabide eta ikaskuntzak ere komunikatzeko eta ezagutarazteko estrategia bat baldin badago.
* Ikaskuntzak, ikasbideak eta hobekuntzak txertatzea proposatu da: gehienez 2 puntu.
* Puntu 1, aurreko esku-hartzeetatik eratorritako ondorioak, ikasitako irakaspenak eta hobekuntzak sartzen badira lana antolatzeko ekintzetan, metodologietan edo dinamiketan.
* Puntu 1, ebaluazioen edo sistematizazioen bidez ikaskuntzak sortzeko espazioak eta uneak aurreikusten badira.

**1.4.- Proiektuaren jasangarritasuna[[8]](#footnote-8): gehienez 3 puntu.**

* 3 puntu, proiektua amaitu ondoren emaitzak eta helburua mantenduko direla aurreikusten bada.
* Puntu 1, proiektua bukatutakoan proiektuaren helburuari eta emaitzei denboran eusten lagunduko dieten gaitasun, sare edo harremanak ezarrita utziko direla aurreikusten bada.

**1.5.- Xede biztanleria: gehienez 5 puntu.**

* 2 puntu, xede-biztanleria hautatzeko irizpide zehatzak baldin badaude.
* 2 puntu, gehienez, xede den populazioak ahalmen biderkatzailea badu:
* Puntu 1, baldin eta pertsona hauekin lan egiten bada: irakasleak, komunikatzaileak, hezitzaileak eta lehen hezkuntzako eta haur-hezkuntzako ikasleak.
* Puntu 1, biderkatzeko gaitasun hori garatzeko tresnak eta proposamenak emango bazaizkie.
* Puntu 1, proiektua hiriburuak ez diren 4 udalerritan, gutxienez, gauzatzen bada.

**II.- ZEHARKAKO IKUSPEGIAK: gehienez 40 puntu.**

**2.1.- Tokiko ikuspegi globala: gehienez 8 puntu.**

* Diagnostikoa: gehienez 2 puntu.
* Puntu 1, proiektuaren tokiko gaiaren azterketa kritikoa eta egiturazkoa badago, testuinguru globalari dagokionez.
* Puntu 1, xede-biztanleriak alternatiba tokiko-globalak egituratzeko dituen gaitasun eta ahulguneen azterketa baldin badago.
* Esparru Logikoaren Matrizean (EML) emaitzak, jarduerak eta/edo adierazle errealista eta neurgarriak txertatzea, betiere ikuspegi tokiko globala sustatzen dutenak: gehienez 2 puntu.
* Puntu 1, tokiko testuingurua eta testuinguru globala kritikoki interpretatzeko gaitasuna garatzea ahalbidetzen badute.
* Puntu 1, tokikoan globaltasunarekin konektatuta jarduteko aukera ematen badute.
* Hego global eta geografikoko kolektiboek parte hartzeko eta aliantzak indartzeko estrategia: gehienez 2 puntu.
* Puntu 1, agenda global batekin aliantzak edo konexioak baldin badaude (jakintzak partekatu eta deskolonizatzeko; guztioi dagozkigun gaiak lantzea; lanerako eta jarduteko estrategiekin aberastea) edo lankidetzako ekintzak hezkuntzako ekintza tradizionalagoekin konektatzea.
* Puntu 1, Hego global eta geografikoko kolektibo eta elkarteek parte hartzen badute.
* Zeharkako hori sartzeko baliabide espezifikoak: ekonomikoak, giza baliabideak, aliantzak: gehienez 2 puntu.
* Puntu 1, baliabide ekonomiko eta giza baliabide nahikoak badaude.
* Puntu 1, lotura lokal-globalerako aliantza esanguratsuetarako baliabideak badaude.

**2.2.- Generoa: gehienez 8 puntu.**

* Diagnostikoa: gehienez 2 puntu.
* Puntu 1, genero-harremanen egoerari buruzko azterketa kritiko eta egiturazkoa baldin badago.
* Puntu 1, xede-biztanleriaren gaitasunak eta ahuleziak aztertzen badira, emakumeen ahalduntzeari eta genero-desberdintasuneko arrailak ezabatzeari dagokienez.
* Esparru Logikoaren Matrizean ekitatearen aldeko emaitzak, jarduera esanguratsuak eta/edo adierazleak: gehienez 2 puntu.
* Puntu 1, sexu- eta/edo genero-desberdintasunen arrakala murrizten laguntzen badute.
* Puntu 1, baldin eta beren sexu-identitateagatik/generoagatik gutxitutako emakumeen edo kolektiboen ahalduntzean laguntzen badute.
* Ekitatea sustatzen duen estrategia: gehienez 2 puntu.
* Puntu 1, mugimendu feministak eta emakumeen elkarteek aktiboki parte hartzen badute eta/edo agenda feministaren alderdiak txertatzen badira.
* Puntu 1, generoagatik edo bestelako askotariko identitateengatik (jatorria, ekonomia, sexua...) minorizatutako kolektiboen ikuspuntuak eta parte-hartzea txertatzeko estrategiak baldin badaude.
* Zeharkako hori txertatzeko baliabide espezifikoak dirua, pertsonak, aliantzak: gehienez 2 puntu.
* Puntu 1, baliabide ekonomiko eta giza baliabide nahikoak badaude.
* Puntu 1, ikuspegi hori txertatzeko aliantza esanguratsuak lortzera bideratutako baliabideak baldin badaude.

**2.3.- Parte-hartzea eta antolamendua: gehienez 8 puntu.**

* Diagnostikoa: gehienez 2 puntu.
* Puntu 1, testuinguruan dagoen egoeraren azterketa kritikoa eta egiturazkoa egin bada botere-harremanei, xede-biztanleriaren parte-hartzearen arrailari eta ahalduntzeko potentzialtasunari dagokienez.
* Puntu 1, xede-biztanleriak parte-hartzea sustatzeko eta aukerak egituratzeko dituen gaitasun eta ahulguneen azterketa baldin badago.
* Esparru Logikoaren Matrizean parte-hartzea/antolamendua sustatzen duten emaitzak, jarduera esanguratsuak eta/edo adierazleak: gehienez 2 puntu.
* Puntu 1, xede-biztanleriak modu aktiboan parte hartzeko dituen gaitasunak indartzeko lagungarri badira.
* Puntu 1, oinarrizko erakunde edo erakunde aliatuek proposamen alternatiboak sortzeko dituzten gaitasunak indartzeko lagungarri badira.
* Parte-hartzea eta/edo antolamendua sustatzeko estrategia: gehienez 2 puntu.
* Puntu 1, xede-biztanleriak proiektuaren jardun-eremuetan parte hartzeko dituen mekanismoak deskribatzen badira: proiektuaren identifikazioa, diseinua, gauzatzea eta ebaluazioa.
* Puntu 1, minorizatutako kolektiboek proiektuko jardueretan parte har dezaten sustatzeko mekanismo espezifikoak baldin badaude.
* Zeharkako hori txertatzeko baliabide espezifikoak dirua, pertsonak, aliantzak: gehienez 2 puntu.
* Puntu 1, baliabide ekonomiko nahikoak badaude.
* Puntu 1, giza baliabideak nahikoak badaude.

**2.4.- Giza eskubideak: gehienez 8 puntu.**

* Diagnostikoa: gehienez 2 puntu.
* Puntu 1, eskubideen egoerari buruzko azterketa kritiko eta egiturazkoa baldin badago.
* Puntu 1, xede-biztanleriaren eta betebeharren titularren gaitasun eta ahulguneen azterketa baldin badago, pertsona guztien eskubideak bete daitezen.
* Esparru Logikoaren Matrizean Giza Eskubideak bermatzeko, errespetatzeko eta sustatzeko gaitasunak indartzen laguntzen duten emaitzak, jarduerak eta/edo adierazleak txertatzea: gehienez 2 puntu.
* Puntu 1, eskubideen titularrek eskubide horien berri izateko eta beren eskaerak aldarrikatu ahal izateko gaitasunak indartzeko lagungarri badira.
* Puntu 1, betebeharren titularrak indartzeko lagungarri badira, eskubide horiek bermatu, errespetatu eta sustatu ditzaten.
* Eskubideak defendatzeko eta bermatzeko estrategia baldin badago: gehienez 2 puntu.
* Puntu 1, proiektu osoan eskubideekin lotutako ekintza-proposamenak eta gaiak lantzen badira.
* Puntu 1, minorizatutako kolektiboen eskubide espezifikoen defentsa eta bermea txertatzen bada eskubideen edo betebeharren titularrekin lan eginez.
* Zeharkako hori txertatzeko baliabide espezifikoak dirua, pertsonak, aliantzak baldin badaude: gehienez 2 puntu.
* Puntu 1, baliabide ekonomiko nahikoak badaude.
* Puntu 1, giza baliabide nahikoak badaude.

**2.5.- Jasangarritasun ekologikoa: gehienez 8 puntu.**

* Diagnostikoa: gehienez 2 puntu
* Puntu 1, ingurumenaren egoerari buruzko azterketa kritiko eta egiturazkoa baldin badago.
* Puntu 1, xede-biztanleriaren gaitasun eta ahulguneen azterketa baldin badago, jasangarritasun-ikuspegia bultzatzen duen parte-hartzea sustatze aldera.
* Esparru Logikoaren Matrizean ingurumen-jasangarritasunaren aldeko emaitzak, jarduerak eta/edo adierazleak txertatzea: gehienez 2 puntu
* Puntu 1, proiektuaren eta proposatutako ekintzen ingurumen-inpaktua identifikatzeko lagungarri badira.
* Puntu 1, ingurunea modu jasangarrian kudeatzeko lagungarri badira.
* Ingurumen-jasangarritasuna sustatzeko estrategia baldin badago: gehienez 2 puntu.
* Puntu 1, mugimendu ekologistak eta ingurumen-arloko elkarteek parte hartzen badute eta/edo jasangarritasun-agendaren alderdiak txertatzen badira.
* Puntu 1, proiektuan baliabideak maneiatzeko eta kudeatzeko ingurumen-irizpideak ezartzeko mekanismoak baldin badaude honako hauekin lotuta: energia-eraginkortasuna, mugikortasun jasangarria, inpaktuak leuntzea, kontsumo arduratsu eta jasangarria, ekonomia solidarioa, eta abar.
* Zeharkako hori txertatzeko baliabide espezifikoak dirua, pertsonak, aliantzak baldin badaude: gehienez 2 puntu.
* Puntu 1, baliabide ekonomiko eta giza baliabide nahikoak badaude.
* Puntu 1, ikuspegi hori txertatzeko aliantza esanguratsuak lortzera bideratutako baliabideak baldin badaude.

**III.–ERAKUNDE ESKATZAILEA (partzuergoburua): gehienez 10 puntu.**

**3.1.- Esperientzia gaiari dagokionez: 1 puntu.**

* Puntu 1, azken 5 urte naturaletan (2017-2021) proiektuaren gaiarekin lotutako 5 proiektu edo ekimen, gutxienez, kudeatu baditu.

**3.2.- Erakunde- hezitzailea: gehienez 3 puntu.**

* Puntu 1, ekitatearen aldeko indarreko plana baldin badu.
* Puntu 1, sexu-jazarpenaren eta jazarpen sexistaren kontrako protokolorik baldin badu.
* Puntu 1, ekonomia sozial eta solidarioko baliabideak erabiltzen badira.

**3.3.- Parte-hartzea eta lotura: gehienez 2 puntu.**

* Puntu 1, EAEko lankidetza arloko koordinakunde edo sare batean parte hartzen badu, betiere erakunde horrek jokabide-kodea badu eta dagokion jarraipen-batzordeak zigorrik ezarri ez badio.
* Puntu 1, Euskadiko GGKEen Koordinakundearen hezkuntza-taldean edo beste hezkuntza-sare batzuetan parte hartzen badu.

**3.4.- Partzuergoak: gehienez 2 puntu.**

* Puntu 1, eragile tradizionalen (GGKEak, hezkuntza-komunitateak, lanbide-heziketako ikastetxeak eta aisialdiko taldeak) arteko partzuergoa aurkezten bada.
* 2 puntu, eragile tradizionalen eta ez-tradizionalen arteko partzuergoa aurkezten bada.

**3.5.- Gizarte-oinarria: gehienez 2 puntu.**

* Puntu 1, 10 boluntario baino gehiago baditu.
* Puntu 1, 200 bazkide baino gehiago baditu.

1. Gogorarazten da, garapenerako lankidetza-proiektuetarako laguntzak arautzen dituen otsailaren 27ko 34/2007 Dekretuaren 6.2.c) artikuluaren arabera (uztailaren 23ko 390/2013 Dekretuak aldatua), ez direla onartuko adierazle ebaluagarririk ez duten proiektuak. [↑](#footnote-ref-1)
2. Gogorarazten da, garapenerako lankidetza-proiektuetarako laguntzak arautzen dituen otsailaren 27ko 34/2007 Dekretuaren 6.2.e) artikuluaren arabera (uztailaren 23ko 390/2013 Dekretuak aldatua), ez direla onartuko denboran jasangarriak ez diren proiektuak. [↑](#footnote-ref-2)
3. Tokiko bi erakunderen edo gehiagoren partzuergoaren kasuan, atal bakoitzean puntuazio handiena lortzen duen tokiko erakundea hartuko da kontuan. [↑](#footnote-ref-3)
4. Gogorarazten da, garapenerako lankidetza-proiektuetarako laguntzak arautzen dituen otsailaren 27ko 34/2007 Dekretuaren (uztailaren 23ko 390/2013 Dekretuak aldatua) 6.2.c) artikuluarekin harremana duen 12.1 artikuluaren arabera, ez direla onartuko adierazle ebaluagarririk ez duten proiektuak. [↑](#footnote-ref-4)
5. Gogorarazten da, garapenerako lankidetza-proiektuetarako laguntzak arautzen dituen otsailaren 27ko 34/2007 Dekretuaren (uztailaren 23ko 390/2013 Dekretuak aldatua) 6.2.e) artikuluarekin harremana duen 12.1 artikuluaren arabera, ez direla onartuko denboran jasangarriak ez diren proiektuak. [↑](#footnote-ref-5)
6. Tokiko bi erakunderen edo gehiagoren partzuergoaren kasuan, atal bakoitzean puntuazio handiena lortzen duen tokiko erakundea hartuko da kontuan. [↑](#footnote-ref-6)
7. Gogorarazten da, Garapena eta Lankidetza Sustatzeko Fondoaren kargurako proiektuetarako laguntzak arautzen dituen otsailaren 27ko 34/2007 Dekretuaren (uztailaren 23ko 390/2013 Dekretuak aldatua) 17.3 artikuluaren eta 6.2.c) artikuluaren arabera, adierazle ebaluagarririk ez duten proiektuak ez direla onartuko. [↑](#footnote-ref-7)
8. Gogorarazten da Garapena eta Lankidetza Sustatzeko Fondoaren kargurako proiektuetarako laguntzak arautzen dituen otsailaren 27ko 34/2007 Dekretuaren (uztailaren 23ko 390/2013 Dekretuak aldatua) 17.3 artikuluaren eta 6.2.e) artikuluaren arabera, denboran iraunkorrak ez diren proiektuak ez direla onartuko. [↑](#footnote-ref-8)